b"\n_START_ARTICLE_\nMas de Llim\xc3\xb3s\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici rectangular amb construccions annexes d'\xc3\xbas agr\xc3\xadcola. Els baixos estan coberts amb volta i la resta dels forjats s\xc3\xb3n de tipus tradicionals, de cabir\xc3\xb3 i revolt\xc3\xb3 de guix. Les fa\xc3\xa7anes amb obertures petites, exceptuant la de migdia que disposa d'arcades als baixos i de galeries cobertes als pisos alts. Tant l'interior com l'exterior del mas, est\xc3\xa0 molt transformat per una restauraci\xc3\xb3 no gaire afortunada.\n_START_SECTION_\nHist\xc3\xb2ria\n_START_PARAGRAPH_\nPer algunes dates a les llindes de les finestres i per la seva tipologia, l'edifici deu correspondre al segle XVI. Els actuals propietaris s\xc3\xb3n tamb\xc3\xa9 els amos de les ru\xc3\xafnes del castell de Puigb\xc3\xb3 i del mas del mateix nom a Gombr\xc3\xa9n, que tram\xc3\xa8s per her\xc3\xa8ncia d\xc3\xb3na idea de l'antiguitat d'aquestes possessions."